De Ivsto Imperio Lvsitanorvm Asiatico, "Comprobauit & idem ſpecioſa illa crux ſan[*]guineis, & in ſp…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Comprobauit & idem ſpecioſa illa crux ſanguineis, & in ſpeciem recentibus compersa guttis, quadrato lapide inſculpta, ad cuius amplexus, & oſcula Diuus Thomas à barbaris mactatus fertur vt notę circulum ambientes à peritiſsimis linguarum Brachmanis explicatæ declarant, Luſitanis ad Sacelli ædificationem fundamentum aperientibus inuenta anno 1548. nam dum in illius cultum octo diebus ante Chriſti Domini Tribus ante Apoſtoli natalem, cum ab Eccleſia expectatio virginei partus celebratur, Chriſtiani in eam ædiculam rei diuinæ cauſa conuenerant, ſimul atque ab diacono cœptum Euangelium eſt, vniuerſo inspectante populo cruz modicis primo ſtillis, largo deinde ſudore manauit, admota terſui linteola ſacra cruentas ebibere maculas, color etiam crucis è candido ſenſim in pallidum, epallido in atrum, ex atro in cæruleum ſplendore ceſsit, ac tandem, ſacrificio peracto natiuus redijt, id quod in eadem anniuerſarij die, & in Euangelij inchoatione, eijſdem circunſtantijs non ſemel contigiſſe teſtantur, ex alijs Maffæus lib. 12. ad fin. hiſtor. Indic. Lucena lib. 3. cap. 5. in vita Xauerij, qui non inſubtiliter colorum mutationes exponit, quæ quidem miracula, & Euangelio aſtruxere fidem, & Luſitanis ad omne periculum, & dimicationem pro crucis trophæo subeundam animos addidere.